钦定古今图书集成/明伦汇编/宫闱典/第116卷 > 向宗回
## 钦定古今图书集成/明伦汇编/宫闱典/第116卷 > 向宗回

按《宋史向传》《范传》传：“范从侄经。经子宗回，字子发，累
官相州观察使。徽宗立，进彰德军留后，历安国、保信、
镇南、保平军节度使，检校司空，封永阳、宁海、安康、汉
东郡王，开府仪同三司。崇宁初，有告其阴事者，诏开
封府鞫实。御史中丞吴执中临问，宗回惶惧，上还印
绶，以太子少保致仕。言者不已，削官爵，流郴州。行二”
日，听家居省咎，逾年，尽还其故官。宗回少骄恣，有小
才，尝权群牧都监，数以蕃息被赏。出知蔡州，擒剧贼，
歼其党类。岁饥，发廪兴力役，饥者得济，而官舍帑廪
一新。钦圣后服除，起奉朝请，继命止朝朔望。卒，年六
十二。帝制服苑中，赠检校少师，谥曰荣纵。